מוזיאון ארץ ישראל – תל אביב | מוז״א
פרופיל תפקיד מורחב
סמנכ״ל/ית שיווק, קהלים ומסחר
אודות התפקיד
מוזיאון ארץ ישראל – תל אביב (מוז״א), ממוסדות התרבות המובילים בישראל, מגייס סמנכ״ל/ית שיווק, קהלים ומסחר לתפקיד הנהלה בכיר, המשלב הובלת אסטרטגיה שיווקית, מיתוג, פיתוח קהלים, הגדלת הכנסות וניהול מערכים מקצועיים.
התפקיד נועד לחזק את מיצובו של המוזיאון כמוסד תרבות מרכזי, להרחיב את מעגל המבקרים, להגדיל את ההכנסות העצמיות ולפתח פעילות שיווקית ומסחרית חדשנית, תוך שמירה על זהותו הייחודית של המוזיאון והענקת חוויית מבקר איכותית.
התפקיד בכפיפות ישירה למנכ״ל המוזיאון וכולל חברות בהנהלת המוזיאון.
תחומי אחריות מרכזיים
1 . גיבוש והובלת אסטרטגיית השיווק והמיתוג
· גיבוש אסטרטגיית שיווק רב־שנתית ותוכניות עבודה שנתיות, בהתאם ליעדי המוזיאון.
· הובלת מיצוב המוזיאון, חיזוק המותג ובידולו ביחס למוסדות תרבות אחרים.
· אחריות על השפה המותגית, התקשורתית והחזותית של המוזיאון בכלל ערוצי הפעילות.
· הובלת מהלכים שיווקיים לתמיכה בתערוכות, באירועים ובפעילויות השונות של המוזיאון.
. 2 פיתוח קהלים והגדלת מספר המבקרים
· גיבוש אסטרטגיה לפיתוח והרחבת קהלי היעד של המוזיאון.
· הובלת מהלכים להגדלת מספר המבקרים ולשיפור שיעור הביקורים החוזרים.
· פיתוח יוזמות שיווקיות לקהלים חדשים ומגוונים.
· ניתוח התנהגות מבקרים, פילוח קהלים ושימוש בנתונים לצורך שיפור האפקטיביות השיווקית.
· חיזוק הקשר עם קהלי המוזיאון ושיפור חוויית המבקר.
3 . הובלת מערך הפרסום, הדיגיטל והתקשורת השיווקית
· אחריות כוללת על האסטרטגיה התקשורתית של המוזיאון.
· ניהול מערכי הפרסום, המדיה, התוכן והנכסים הדיגיטליים.
· הובלת פעילות הדיגיטל, הרשתות החברתיות, הקהילות ואתרי האינטרנט של המוזיאון.
· תכנון וניהול קמפיינים ממומנים, תוך מדידת ביצועים, אפקטיביות ותשואה על ההשקעה.
· ניהול ספקים חיצוניים, לרבות משרדי פרסום, דיגיטל, מדיה, קריאייטיב ועיצוב.
· קידום יוזמות חדשניות בעולמות השיווק והדיגיטל.
.4 דוברות, יחסי ציבור וניהול מוניטין
· אחריות על מערך הדוברות ויחסי הציבור של המוזיאון.
· ייצוג המוזיאון מול אמצעי התקשורת.
· גיבוש והובלת מסרים תקשורתיים.
· ייזום חשיפה תקשורתית והעמקת הנוכחות הציבורית של המוזיאון.
· ניהול התקשורת במצבי משבר ושמירה על מוניטין המוזיאון.
. 5 ניהול מערך המכירות, המסחר וההכנסות העצמיות
· אחריות כוללת על אסטרטגיית המכירות והגדלת ההכנסות העצמיות של המוזיאון.
· הובלת מערך המכירות לקהל הפרטי, קבוצות, מוסדות וארגונים.
· אחריות על הכנסות מכרטיסים, מנויים, אירועים והשכרת חללים.
· אחריות על פעילות חנות המוזיאון, מוצרי המוזיאליה והמסחר הדיגיטלי.
· פיתוח ערוצי מכירה חדשים ויצירת סינרגיה בין פעילות השיווק, המכירות ופיתוח הקהלים.
· הגדרת יעדי מכירות והכנסות, מעקב אחר ביצועים והובלת מהלכים לשיפור התוצאות.
. 6 פיתוח שותפויות ושיתופי פעולה
· יצירת שיתופי פעולה אסטרטגיים ומסחריים עם גופים מובילים.
· פיתוח שותפויות עם מוסדות תרבות, גורמי תיירות, מוסדות חינוך וארגונים עסקיים.
· קידום חסויות ושותפויות מסחריות.
· תמיכה שיווקית בפעילות גיוס המשאבים של המוזיאון.
· פיתוח קשרים ארוכי טווח עם שותפים, ספקים וגורמי חוץ.
. 7 ניהול תקציבים, מדידה ובקרה
· אחריות על תכנון וניהול תקציב אגף השיווק, הקהלים והמסחר.
· ניהול תקציבי פרסום, דיגיטל, הפקות, אירועים ושיווק תערוכות.
· אחריות תוצאתית על יעדי ההכנסות העצמיות של המוזיאון.
· הגדרת מדדי ביצוע, מעקב אחר עמידה ביעדים ומדידת אפקטיביות הפעילות השיווקית.
· ניתוח נתונים וביצוע התאמות לצורך מיצוי משאבים ושיפור התוצאות.
. 8ניהול והובלת עובדים ומנהלים
· ניהול והובלת אגף השיווק, הקהלים והמסחר.
· ניהול מנהלים ועובדים בתחומי המכירות, המסחר והדיגיטל.
· הגדרת יעדים, חלוקת אחריות, פיתוח עובדים והערכת ביצועים.
· הובלת תהליכי עבודה חוצי ארגון בשיתוף אגפי המוזיאון.
· ניהול ספקים ושותפים מקצועיים חיצוניים.
מבנה ארגוני וכפיפות
· כפיפות: מנכ״ל מוזיאון ארץ ישראל – תל אביב.
· מעמד ארגוני: חבר/ת הנהלת המוזיאון.
· כפיפים ישירים: מנהל אגף המכירות, מנהלת חנות המוזיאון, מנהל/ת דיגיטל, רשתות חברתיות וקהילות, ואחראי/ת תפעול אתרי האינטרנט.
· כפיפים עקיפים: עובדי אגף המכירות וחנות המוזיאון.
· היקף אחריות תקציבית: תקציבי השיווק והפרסום לצד אחריות על הכנסות עצמיות. ההיקף הכולל הוא כ־20 מיליון ש״ח בשנה, בכפוף לתוכנית העבודה המאושרת.
תנאי סף
1. תואר ראשון לפחות ממוסד אקדמי מוכר להשכלה גבוהה. 
2. ניסיון של לפחות 5 שנים בתפקיד ניהולי בכיר, שמתוכן לפחות שנתיים רצופות באותו תפקיד ובאותו ארגון, באחד או יותר מהתחומים הבאים: שיווק, תקשורת, דוברות, פרסום, מכירות והפצה.
3. ניסיון של לפחות 3 שנים בניהול צוות עובדים.
4. ניסיון של לפחות 3 שנים בעבודה עם מערכי דיגיטל, כלים טכנולוגיים, אתרי אינטרנט וקמפיינים ממומנים. 
5. ניסיון של לפחות 3 שנים בניהול תקציב של 3 מיליון ₪ לפחות בשנה. 
6. אנגלית ברמה גבוהה.
תנאים נוספים המהווים יתרון
· תואר אקדמי בתחום השיווק, תקשורת, מנהל העסקים או תואר רלוונטי אחר ו/או תואר שני ממוסד אקדמי מוכר.
· ניסיון קודם בשיווק מוסדות תרבות, תיירות או ארגונים ציבוריים.
· ניסיון בעבודה עם מערכות CRM, כרטוס, אוטומציה שיווקית וכלי אנליטיקה.
· ניסיון בדוברות, יחסי ציבור וניהול משברים תקשורתיים.
· ניסיון בפיתוח שיתופי פעולה אסטרטגיים ומסחריים. 

כישורים ומיומנויות נדרשים
· חשיבה אסטרטגית וראייה עסקית רחבה: יכולת לגבש חזון שיווקי ולתרגמו לתוכניות עבודה ולתוצאות מדידות.
· מנהיגות וניסיון ניהולי: יכולת להוביל מנהלים, עובדים וממשקים מורכבים.
· אוריינטציה מסחרית ותוצאתית: הבנה עסקית, אחריות לעמידה ביעדים ויכולת להגדיל הכנסות.
· חדשנות ויוזמה: יכולת להוביל מהלכי צמיחה, שינוי ופיתוח ערוצי פעילות חדשים.
· הבנה דיגיטלית ואנליטית: יכולת לקבל החלטות מבוססות נתונים ולמדוד ביצועים.
· יכולת הובלה והשפעה: כושר ביטוי גבוה, יכולות פרזנטציה וייצוגיות מול הנהלה, דירקטוריון וגורמים חיצוניים.
· יכולת עבודה בסביבה מרובת ממשקים: גישה שיתופית ויכולת לרתום שותפים לתהליכים מורכבים.
· חיבור לעולמות התרבות והשירות: הבנת חשיבותם של תוכן, תרבות, קהלים וחוויית מבקר.
· אחריות אישית ומקצועית גבוהה: אמינות, שיקול דעת, דיסקרטיות ויכולת עבודה תחת לחץ.

ממשקי עבודה מרכזיים
ממשקים פנים־ארגוניים:
מנכ״ל המוזיאון, הנהלת המוזיאון, אגפי האוצרות, התערוכות, החינוך, הכספים, התפעול והטכנולוגיות.
ממשקים חיצוניים:
דירקטוריון המוזיאון, עיריית תל אביב–יפו, מוסדות תרבות וחינוך, גופי תיירות, גורמים מסחריים, אמצעי תקשורת, משרדי פרסום, דיגיטל ויחסי ציבור, ספקים ושותפים.



מדדי הצלחה מרכזיים בתפקיד:
· עמידה ביעדי מספר המבקרים והגדלת קהלי המוזיאון.
· גידול בהכנסות העצמיות ובאפקטיביות ערוצי המכירה.
· חיזוק המיצוב, הנראות והמוניטין של המוזיאון.
· שיפור ביצועי מערכי הפרסום והדיגיטל.
· הרחבת שיתופי הפעולה המסחריים והאסטרטגיים.
· עמידה בתקציבים וביעדים שהוגדרו בתוכנית העבודה.
· פיתוח והובלת מערך ניהולי ומקצועי אפקטיבי.

תנאי העסקה ומידע כללי:
· מיקום: מוזיאון ארץ ישראל, תל אביב.
· היקף המשרה: משרה מלאה.
· כפיפות: מנכ״ל המוזיאון.
· מעמד: חבר/ת הנהלת המוזיאון.
· התפקיד מחייב זמינות לעבודה בשעות לא שגרתיות, לרבות ערבים וסופי שבוע, בהתאם לצורכי המוזיאון.
· השכר ותנאי ההעסקה ייקבעו בהתאם למדרג המשרות ולהוראות החלות על התאגיד.

הגשת מועמדות:
להגשת מועמדות יש להעביר:
1. קורות חיים מעודכנים.
2. שאלון מועמדות תעסוקתי מלא, בפורמט Word ובהקלדה.
3. מסמכים נוספים ככל שיידרשו במסגרת הליך האיתור.
דוא״ל להגשת מועמדות  muzavpmarketing@hever.co.il
מועד אחרון להגשה: 22.11.2026 בשעה 16:00.

כללי:
· המשרה מיועדת לנשים ולגברים כאחד.
· הליך הבחירה יתקיים בהתאם להוראות הדין החל על מוז"א, לרבות נוהלי משרד הפנים ועיריית תל אביב-יפו.
· מתוך שאיפה לקידום השוויון בתעסוקה ולייצוג הולם של אוכלוסיות מיעוט, תינתן העדפה לזכאים על פי הוראות הדין, לרבות בני העדה האתיופית, בני האוכלוסייה הערבית, הדרוזית או הצ'רקסית, בני האוכלוסייה החרדית, עולים חדשים (מי שעלה לישראל בהיותו בגיר וטרם חלפו 12 שנים מיום עלייתו) ואנשים עם מוגבלות), והכל אם המועמד הוא בעל כישורים דומים לכישוריהם של מועמדים אחרים לתפקיד.
· אדם עם מוגבלות, כמשמעות מונח זה בסעיף 5 לחוק שוויון זכויות לאנשים עם מוגבלות, התשנ"ח -1998, זכאי לבקש התאמה הנדרשת מחמת מוגבלותו בהליכי הקבלה לעבודה.

